სარჩევი

[ანგარიშის სახელწოდება 1](#_Toc37020163)

[ანგარიშის მოკლე აღწერა 1](#_Toc37020164)

[საგადასახადო ადმინისტრაციების მიერ კოვიდ-19-ის შედეგების შემსუბუქებისკენ მიმართული ღონისძიებები: 2](#_Toc37020165)

## ანგარიშის სახელწოდება

CIAT-ის ანგარიში აღწერს საგადასახადო ადმინისტრაციებში Covid-19-ის შედეგების შემსუბუქებისკენ მიმართული ღონისძიებებს.

## ანგარიშის მოკლე აღწერა

|  |  |  |  |
| --- | --- | --- | --- |
| 1 | ანგოლა | 13 | აზერბაიჯანი |
| 2 | არგენტინა | 14 | ბრაზილია |
| 3 | ბოლივია | 15 | კანადა |
| 4 | ჩილე | 16 | ჩინეთი |
| 5 | კოლუმბია | 17 | კუბა |
| 6 | კოსტა-რიკა | 18 | საფრანგეთი |
| 7 | ესპანეთი | 19 | ინდოეთი |
| 8 | გვატემალა | 20 | ირლანდია |
| 9 | პარაგვაი | 21 | იტალია |
| 10 | პორტუგალია | 22 | დიდი ბრიტანეთი |
| 11 | დომინიკის რესპუბლიკა | 23 | ამერიკის შეერთებული შტატები |
| 12 | ავსტრალია |

ანგარიში მომზადებულია კოვიდ-19-ის შედეგების შემსუბუქებისთვის მიღებული ზომების შესახებ CIAT-ის წევრი 11 ადმინისტრაციიდან პირდაპირი წესით მოწოდებული ინფორმაციის და ასევე 12 როგორც წევრი, ისე არაწევრი ადმინისტრაციის მთავრობის ოფიციალურ ვებგვერდზე განთავსებული ინფორმაციის საფუძველზე. ეს ქვეყნებია:

## საგადასახადო ადმინისტრაციების მიერ კოვიდ-19-ის შედეგების შემსუბუქებისკენ მიმართული ღონისძიებები:

ანგარიშის ანალიზის შედეგად შეიძლება ითქვას, რომ არსებობს მთელი რიგი ღონისძიებებისა, რომლებსაც ანგარიშში მოხვედრილი ქვეყნები მიმართავენ კოვიდ-19-ის წინააღმდეგ საბრძოლველად და მისი ეკონომიკური შედეგების გასანეიტრალებლად. ეს ღონისძიებებია:

* სამუშაო პირობების ადაპტირება მსოფლიო ჯანდაცვის ორგანიზაციის მოთხოვნებთან (ნიღბების ტარება, სამუშაო საათების შეზღუდვა, დისტანციურ მუშაობაზე გადასვლა, მივლინებების შეზღუდვა და სხვა);
* საგადასახადო შეღავათების დაწესება, რაც ხშირ შემთხვევაში გამოიხატება დეკლარაციების წარდგენის და გადასახადების გადახდის ვადის გაგრძელებაში;
* უმეტესწილად ელექტრონულ მომსახურებაზე გადასვლა;
* შესაბამისი მონეტარული პოლიტიკის გატარება მოწყვლადი ბიზნეს ჯგუფების დასახმარებალდ;
* შეღავათიანი დაბეგვრის პოლიტიკის ამოქმედება სამედიცინო/ჯანდაცვის სექტორისთვის (იმპორტის გადასახადის გაუქმება ჯანდაცვის პროდუქტებზე);
* დამსაქმებლებისთვის ან/და თვით-დასაქმებული პირებისთვის სავალდებულო სოციალური შენატანის გადახდის გადავადების ან საერთოდ გაუქმების პოლიტიკის შემოღება;
* შეღავათიანი განაკვეთით სესხების გაცემა ყველაზე მოწყვლადი ბიზნეს ჯგუფებისთვის (კვების, ჯანდაცვის, ჰიგიენის და სხვა პროდუქტების მწარმოებელი სექტორები);
* დაფინანსების უწყვეტობის უზრუნველყოფა იმ პირებისთვის, რომლებიც ყველაზე მეტად დაზარალდნენ ფინანსური თვალსაზრისით პანდემიის შედეგად;
* კომპანიებისთვის მოგების გადასახადის, ზოგიერთ ქვეყანაში კი კერძო პირის საშემოსავლო გადასახადის გადახდის ვალდებულების გადანაწილება რამდენიმე თვეზე (3 და მეტი თვე), საურავების და სხვა ჯარიმების დაკისრების გარეშე;
* მცირე და საშუალო ზომის ბიზნესების საგადასახადო შემოწმებისა და აუდიტის შეჩერება ერთი თვის ვადით;
* დაბალი შემოსავლის მქონე პირებისთვის საგადასახადო დავალიანების პატიება;
* ზედმეტად გადახდილი დღგ-ის დაბრუნების პროცესის დაჩქარება;
* საკრედიტო ხაზებზე წვდომის უზრუნველყოფა მცირე და საშუალო ბიზნესის წარმომადგენლებისთვის;
* სახელფასო გარანტიების შეთავაზება იმათთვის ვინც არ ექვემდებარება საშემოსავლო გადასახადით დფაბეგვრას;
* მონეტარული პოლიტიკის განაკვეთის შემცირება 100 საბაზისო პუნქტით წლიურად, სესხებზე საპროცენტო განაკვეთის შემცირების და ასეთი გზით ეკონომიკის სტიმულირების მიზნით;
* მიმოქცევაში უცხოური ვალუტის (აშშ დოლარის) ემისია ეროვნული ვალუტის გამყარების მიზნით;
* შემოწირულობის, ჰუმანიტარული დახმარების და მსგავსის გათავისუფლება ნებისმიერი სახის გადასახადისგან;

*\*აღსანიშნავია, რომ ზემოთ ჩამოთვლილ ქვეყნებში მიღებული ზომების უმრავლესობა საქართველოშიც არის მიღებული.*